स्वयं को दूर कर लेना अपने जीवन में आगे बढ़ जाना क्षति से निबटना
अगर आप किसी ऐसे से प्यार करना बंद करना चाहते हैं जिसके साथ आप अभी हैं, तब यही समय है, जब आपको उनसे ब्रेकअप कर लेना चाहिए। चाहे यह व्यक्ति आपसे वापस प्यार न करता हो, या आपके संबंध बिगड़ चुके हों, तब भी, साथ बैठिए और उन्हें यह समाचार शिष्टता मगर दृढ़ता से दे दीजिये।  कहिए “हालांकि मैं तुमसे बहुत प्यार करता हूँ, मगर अब समय आ गया है कि मैं आगे बढ़ जाऊँ। तुमने मुझे बताया कि तुम्हें मुझसे प्यार नहीं है, और मैं चाहूंगा कि संबंध किसी ऐसे के साथ रखा जाये जो मेरी उतनी ही परवाह करता हो जितनी कि मैं उसकी।” आप यह भी कह सकते हैं “हालांकि मैं तुमसे बहुत प्यार करता हूँ, मगर हम लंबे समय से खुश नहीं रहे हैं। मैं हंसने से अधिक रोता हूँ और मुझे नहीं लगता कि यह ठीक है। हम इसके बारे में और बात कर सकते हैं, मगर मैंने निर्णय ले लिया है।” जब आप किसी से दूर होने की कोशिश कर रहे हों, तब उसके आसपास कम से कम समय बिताइए। काम पर किसी दूसरे रास्ते से जाइए, या क्लास में जाने का रास्ता बदल दीजिये। अगर अप दोनों के म्यूचुअल (mutual) दोस्त हों, तो जब आपको पता लगे कि आपका प्रेमी उनके साथ है तब उनके साथ कम समय बिताइए। अगर आप साथ में काम करते हों या आपकी क्लास साथ में हो, तब ज़रूरत होने पर ही बात करिए। याद रखिए, नज़र से दूर, दिल से दूर। जिससे आप प्यार करते हों, उससे निजी तौर पर और ऑनलाइन दोनों तरह से मिलना बंद करिए। उन्हें अपने सोशल मीडिया अकाउंट से ब्लॉक कर दीजिये ताकि आप दोनों एक दूसरे तक न पहुँच सकें। अगर आप उनको ब्लॉक नहीं करना चाहते हैं, तब कम से कम अनफ्रेंड (unfriend) और अनफॉलो (unfollow) तो कर ही दीजिये ताकि आपको उनकी पोस्ट अपने न्यूज़फ़ीड पर देखने को न मिले। अगर वे आप तक पहुँचने की कोशिश करें तब भी उनसे बात करने से बचिए। आप उनसे जितना कम कम्युनिकेट करेंगे उतनी जल्दी उनसे प्रेम समाप्त कर सकेंगे। मगर, कुछ परिस्थितियों में कम्युनिकेट करना आवश्यक होता है। जैसे कि आपका उनके साथ कोई बच्चा हो, किसी प्रोजेक्ट पर आप साथ काम कर रहे हों, या वे आपसे अपनी चीज़ें वापस मांग रहे हों, तब तो आपको बात करनी ही पड़ेगी।  अगर आपको बातें करनी ही हों, तब किसी न्यूट्रल (neutral) लोकेशन, जैसे किसी कॉफी शॉप में करिए, जिससे पुरानी भावनाएँ जागृत होने का अवसर न आए। उनके साथ शिष्ट रहिए, मगर बहुत मित्रवत रहने से बचिए। जब आप बातें करें, तब विनम्र रहने में कोई हर्ज नहीं है, और आप पूछिये कि वे कैसे हैं, मगर बातचीत के मुद्दे पर जल्दी ही पहुँच जाइए। ऐसा कुछ कहिए “मुझे खुशी है कि अप अच्छे हैं! अब जोसिया के बारे में बात करते हैं। कल उसका प्री-के में पहला दिन है और हमें उसे स्कूल से हर दिन लेने का एक शिड्यूल बनाने की ज़रूरत है।” अगर वह जगह जहां आपने पहला चुंबन लिया था या जहां पर आपकी पहली डेट थी, वह आपकी पुरानी यादें वापस लाती है, तब उससे दूर ही रहिए। हालांकि आप कभी भी उस समय को भूल नहीं पाएंगे, मगर ऐसी यादों को वापस लाने की ज़रूरत नहीं है जिससे प्रक्रिया और भी कठिन हो जाये। अगर आप कर सकें, तब थोड़े समय के लिए दूर चले जाइए। इससे यह सुनिश्चित होगा कि आप जिस व्यक्ति को प्यार करते हैं, उसे कुछ समय तक नहीं देखेंगे। या तो अकेले वैकेशन लीजिये या दोस्तों और परिवार के साथ जाइए। अगर पैसों की कमी हो तब उसकी जगह एक दिन की ट्रिप पर किसी स्थानीय बीच पर जाइए या नगर दर्शन के लिए पास के किसी बड़े शहर में चले जाइए। जब किसी को प्यार करना बंद करने का प्रयास कर रहे हों, तब अपने को फिर से खोज निकालिए। अपने उस पुराने व्यक्तित्व को देखिये, जिसे उससे प्यार था, और अपना एक नया संस्करण तैयार करिए जिसमें ये भावनाएँ न हों। अपने वॉर्डरोब, घर को अपडेट करिए, अपने लिए नए लक्ष्य निर्धारित करिए। निम्न परिवर्तनों पर विचार करिए:  जिन कपड़ों को आपने सालों से नहीं पहना है उनको फेंक कर उनकी जगह नए स्टाइलिश कपड़े ले आइये। अपने फर्नीचर को मूव करिए या फिर से अरेंज (arrange) करिए या अपडेट करिए। अपने रिज़्युमे को अपडेट करिए और उच्च पद के लिए आवेदन करिए। व्यायाम न केवल शारीरिक स्वास्थ्य के लिए अच्छा होता है, बल्कि वह मानसिक स्वास्थ्य के लिए भी उतना ही बढ़िया होता है। व्यायाम से एंडोर्फीन रिलीज़ होते हैं जो कि प्राकृतिक मूड सुधारक होते हैं। हालांकि किसी के प्यार को बंद करना एक दुखद प्रक्रिया होती है, मगर जिम जाने से आपको बेहतर लगेगा। वर्कआउट (workout) क्लासेज़ करिए या पड़ोस में किसी दोस्त के साथ दौड़ने जाइए। किसी एक व्यक्ति के प्यार को छोड़ देने का यह मतलब नहीं है कि आप अपने परिवार और मित्रों को अपना प्यार नहीं दिखा सकते हैं। हर हफ़्ते, उनके साथ कनेक्ट हो कर, साथ रहने के लिए, कुछ समय बिताइए, मूवी वगैरह के लिए जाइए या कॉफी पीजिए। बाहर जाने और घूमने फिरने से आपको अच्छा लगेगा और जल्दी ही आगे बढ़ पाएंगे। इस प्रक्रिया के दौरान, स्वयं को मज़ेदार गतिविधियों में व्यस्त रखिए। ऐसा कुछ करिए जो कि आप हमेशा से करना चाहते थे, या अपने आप को अपने किसी पुराने शौक के प्रति समर्पित कर दीजिए। इस व्यक्ति को जीवन से निकालने के बाद आपके जीवन में, इसके कारण बचा हुआ सारा समय, अपने लिए मज़ेदार गतिविधियों में लगा देना चाहिए। आप नाच, पढ़, घुड़सवारी, खाना बनाना या लेंथ करना जैसे काम कर सकते हैं। जब आपने उस व्यक्ति से प्रेम समाप्त कर दिया है और उसके बारे  में अब प्रतिदिन नहीं सोचते रहते हैं, तब फिर से संबंध बनाइये। अपने दोस्तों से कहिए कि अपने परिचित किसी और अकेले व्यक्ति से आपको मिलवाएँ या आप ऑनलाइन डेटिंग सेवा के बारे में भी सोच सकते हैं। और याद रखिए, कि यह चाहे कितना भी कठिन क्यों न हो, आपसे हो जाएगा! हालांकि नए संबंध उत्तेजक होते हैं, मगर रीबाउंड्स (rebounds) से बचिएगा। जब तक आप पूरी तरह से आगे न बढ़ चुके हों, डेट्स पर जाना शुरू मत करिएगा। आप आगे बढ़ चुके हैं इसके कुछ संकेत यह हैं कि आप अब कम बार रोते हैं, सोते जागते उनके बारे में नहीं सोचते रहते हैं, और अपने पुराने गाने सुन कर भावुक नहीं हो जाते हैं। जिससे आपने कभी प्यार किया हो, उसे भूल पाना कठिन होता है और इसमें बहुत भावनात्मक प्रयास की आवश्यकता पड़ती है। आपको उस संबंध के बारे में सोचने के समय को सीमित करना चाहिए, मगर यदि उस व्यक्ति का विचार भूले भटके आ ही जाता है, तब घबराइए मत। आप अंततः हैं तो मनुष्य ही। क्या आपके कमरे में आप दोनों की तस्वीर है? उन्हें फेंक दीजिये या हटा दीजिये। क्या उनका कोई पुराना स्वेटर है जो अलमारी में पड़ा हुआ है? उसे कहीं दान कर दीजिये। इन छोटी-छोटी चीज़ों के कारण किसी को भुला पाना कठिन होता है, इसलिए इन्हें कहीं हटा दीजिये या फेंक दीजिये। आप शायद उस हंसी और मज़े की याद कर रहे होंगे, जो उनके साथ साझा किया था; उसकी जगह उन समयों को याद करिए जो कि उतने अच्छे नहीं थे। कोई तो कारण है कि आप इस व्यक्ति को अब अपने जीवन में नहीं चाहते हैं। उसी पर फ़ोकस करिए जिसके कारण आप उस निर्णय पर पहुंचे। उस समय के बारे में सोचिए जब वह व्यक्ति आपकी माँ के साथ अशिष्ट था, आपको आपके जन्मदिन पर रुला रहा था, और वैसे भी वह कितना स्वार्थी थी। यह संभव है कि जिसे आप प्यार करते हैं उसके विचार आपके मन में हर समय आते रहते हैं। मेडिटेशन एक ऐसा टूल है जिससे आप अपने दिमाग़ को साफ कर सकते हैं और अपने जीवन में शांति ला सकते हैं। प्रतिदिन किसी शांत जगह पर दस मिनट बैठने का समय निकालिए। इस समय केवल अपनी सांस पर फ़ोकस करिए। अगर आप मेडिटेशन में अनुभवहीन हैं, तब आप Headspace या Calm जैसे ऐप डाउनलोड कर सकते हैं। किसी के लिए आपके दिल में जो प्यार है उसे समाप्त करना कठिन होता है, मगर अपने दोस्तों और परिवार की सहायता से आप वैसा कर सकते हैं। अपने को अकेला कर लेने की जगह, किसी दोस्त को बातें करने के  लिए बुला लीजिये। आप जिस व्यक्ति से  प्यार समाप्त कर रहे हैं उसके प्रति आपके मन में क्या भावनाएँ हैं, आप उसकी बात कर सकते हैं, या आप जीवन की और घटनाओं के बारे में बातचीत कर सकते हैं। वैसे, संबंध के समाप्त होने के बारे में उन्हें अक्सर कॉल मत करिएगा। चाहे वे कितने भी अच्छे दोस्त क्यों न हों, वे दुखद समाचार बार-बार नहीं सुनना चाहेंगे। अगर आप इस व्यक्ति को भुलाने की महीनों से कोशिश कर रहे हैं, मगर अपनी भावनाओं से छुटकारा नहीं पा रहे हैं, तब अपने थेरपिस्ट से सलाह लीजिये। अगर आपको लगता है कि आप बिस्तर से ही नहीं निकल पा रहे हैं या चीज़ों का उतना मज़ा नहीं ले पा रहे हैं जितना पहले लेते थे, तब शायद आप डिप्रेस्ड हैं। हालत बिगड़ने से पहले ही इससे अभी ही निबट लीजिये।
अगर आप अभी भी साथ हों, तब संबंध तोड़ लीजिये: आप जिसे प्यार करते हैं उससे मिलना सीमित करिए: सोशल मीडिया पर उस अनफॉलो, अनफ़्रेंड या ब्लॉक कर दीजिये: उनके साथ अनावश्यक कम्युनिकेशन (communication) काट दीजिये: अपने सभी पुराने स्पॉट्स पर मत जाइए: अगर संभव हो, तब एक वैकेशन (vacation) लीजिये: अपने जीवन में बहुत सारे परिवर्तन कर लीजिये: अपने मूड (mood) को ठीक करने के लिए व्यायाम करिए: दोस्तों के साथ रहिए: कोई नया शौक पालिए: फिर से डेट्स पर जाइए: धैर्य रखिए: अपने पर्यावरण से वे चीज़ें हटा दीजिये जिनसे याद आती हो: अच्छे समय को याद करते रहने की जगह उनकी कमियों पर फ़ोकस करिए: प्रतिदिन मेडिटेट करिए: अपने मित्रों का सपोर्ट (support) लीजिये: अगर आपको लगता है कि आप डिप्रेस्ड (depressed) हैं तब किसी थेरपिस्ट से बात करिए:
https://www.wikihow.com/Stop-Loving-Someone https://www.wikihow.com/Stop-Loving-Someone https://www.wikihow.com/Stop-Loving-Someone
Distancing Yourself Moving Forward with Your Life Coping with the Loss